Hubert Coppenrath

**Hubert Coppenrath** (født 18. oktober 1930 i Papeete på Tahiti i Fransk Polynesia, død 31. juli 2022 samme sted) var en katolsk geistlig og erkebiskop av Papeete.

## Liv og virke
### Bakgrunn
Hubert Coppenraths forfedre nedstammet av den tyske westfalske münsteranske familiestamfar Joseph Heinrich Coppenrath, grunnlegger av forlaget Coppenrath. Hans bestefar Caspar Coppenrath (født 10. mai 1849 i Münster; død i samme by under et hjemmebesøk) hadde slått seg til på Tahiti som kjøpmann, og der griftet seg med engelske Esther Bambridge. De fikk tolv barn og gjennom dem fikk Tahiti et stort innslag Coppenrath.borgere. Hans var var Clement Coppenrath (1888–1957); han var gift med Martha Servant. Hubert Coppenrath er lillebror til sin umiddelbare forgjenger som erkebiskop, Michel-Gaspard Coppenrath. En annen storebror Gérald Coppenrath (1922–2008) var fransk senator for Tahiti fra 1958 til 1962.

### Prest
Hubert Coppenrath var prestestudent ved presteseminaret Saint-Sulpice i Issy-les-Moulineaux i Frankrike, og studerte teologi ved Institut Catholique de Paris. Han ble presteviet 27. juni 1957 på Tahiti.

Fra 1959 til 1967 var han vikar i i katedralen i Papeete og sjelesørger i Arue. Fra 1961 til 1971 ledet han den katolske utdannelsessektor på Tahiti og fra 1967 til 1997 var han sogneprest for katedralmenigheten. Dessuten overtok han fra 1977 til 1997 diakonatsutdannelsen, og var fra 1989 til 1997 medlem av *Curé des îles de l'Est*. I 1993 ble han generalvikar.

### Koadjutorerkebiskop av Papeete
Den 21. november 1997 ble Hubert Coppenrath utnevnt av pave Johannes Paul II til koadjutorerkebiskop av Papeete, ved siden av den ordiareie erkebiskop som var hans egen storebror Michel-Gaspard Coppenrath. Broren bispeviet ham den 21. februar 1998. Medkonsekratorene var erkebiskopen av Nouméa, Michel-Marie Calvet, og biskopen av Taiohae o Tefenuaenata, Guy Chevalier.

### Erkebiskop av Papeete
Da storebroren trådte tilbake av aldersbetingede grunner, etterfulgte han ham den 4. juni 1999 som erkebiskop av Papeete.

Under den alvorlige politiske krisen som rystet Fransk Polynesia i oktober 2004, der UMP-politikeren Gaston Flosse stod mot separatisten Oscar Temaru, ba erkebisko Hubert Coppenrath sentralmakten om å ta sitt ansvar..

Den 31. mars 2011 innvilget pave Benedikt XVI erkebiskop Hubert Coppenraths aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Biskop Alcime-Armand-Pierre-Marie Gouraud (1856-1928)  *1906
* Biskop Pierre-Marie-David Le Cadre, SS.CC. (1875-1952) *1921
* Erkebiskop Paul-Laurent-Jean-Louis Mazé, SS.CC. (1885-1976) *1939
* Erkebiskop Michel-Gaspard Coppenrath (1924-2008) *1968
* Erkebiskop * Hubert Coppenrath* (1930-2022) *1982

## Referanser